שיר הבר 
פה נספר על בר במרכז העיר,; בין הכיכר ובין הקולנוע.; ואם אתה סתם ככה פוגש מכיר -; אולי תגיד לו כי; יבוא גם הוא; אל תוך הבר ושם נלגום כוס יין מר,; ולקול התוף והגיטרה נספר:; איך עלם מרחוב אילת,; כעציצים אימץ לבבות אך...; הוא כאן בכפר שובר עציצים בלבד; ולב אף לא אחד,; יבוא גם הוא; אל תוך הבר ושם נלגום כוס יין מר,; ולקול התוף והגיטרה נספר:; כיצד איש מרחוב רמח"ל,; על החיים הביט מגבוה,; היום הזה יושב הוא על חוד מגדל; לרדת לא יוכל.; יבוא גם הוא; אל תוך הבר ושם נלגום כוס יין מר,; ולקול התוף והגיטרה נספר:; איך גבר מרחוב עין-הוד,; היה מאוד צעיר ומבטיח,; היום הזה מלאו לו תשעים, בסוד,; והוא מבטיח עוד:; יבוא גם הוא; אל תוך הבר ושם נלגום כוס יין מר,; ולקול התוף והגיטרה נספר:; איך סרן מרחוב פלמ"ח,; על הפירוק סרב אף לשמוע,; הוא עד היום סובב בחוצות הכרך; ובחגורו אקדח.; יבוא גם הוא; אל תוך הבר ושם נלגום כוס יין מר,; ולקול התוף והגיטרה נספר:; על בר אשר בו תכיר,; יום בלי מחר, כוכב בלי קולנוע,; תיקים בלי שר בלי תיק, משורר בלי שיר,; כולם חכמי העיר.; נבוא גם אנו אל תוך הבר; ושם נלגום כוס יין מר,; ולקול התוף והגיטרה נספר:; אך אל תספר.; 